प्रदर्शन बने पोंटिंग के चयन का आधार : मार्क वॉ  
ऑस्ट्रेलिया के पूर्व सलामी बल्लेबाज मार्क वॉ का मानना है कि टीम में रिकी पोंटिंग का स्थान उनके प्रदर्शन के आधार पर होना चाहिए न कि उनकी शख्सियत के आधार पर।
ऑस्ट्रेलिया के पूर्व सलामी बल्लेबाज मार्क वॉ का मानना है कि टीम में रिकी पोंटिंग का स्थान उनके प्रदर्शन के आधार पर होना चाहिए न कि उनकी शख्सियत के आधार पर।  समाचार पत्र सिडनी मार्निग हेराल्ड ने वॉ के हवाले से लिखा है, "रिकी पोंटिंग एक महान खिलाड़ी है और उनके खाते में कई अहम योगदान भी है। लेकिन वह जानते हैं कि उन्हें भी किसी अन्य खिलाड़ी की तरह रन बनाने होंगे और प्रदर्शन करना होगा।"  उन्होंने कहा, "उनके पास जो अनुभव है वह साथी खिलाड़ियों के लिए अमूल्य है लेकिन उनका मुख्य काम रन बनाना है। उन्हें रन बनाने ही होंगे।"  वॉ ने कहा, "वह अपना सर्वश्रेष्ठ प्रदर्शन नहीं कर पा रहे हैं। जोहांसबर्ग टेस्ट में लगा कि वह अपने सर्वश्रेष्ठ की ओर लौट भी रहे हैं। लेकिन यह उन पर निर्भर करता है। यदि वह रन बनाते हैं तो जब तक चाहें खेल सकते हैं।"  वॉ का यह भी मानना है कि ऑलराउंडर शेन वॉटसन से सलामी बल्लेबाजी नहीं करानी चाहिए। उनक क्रम नीचे किया जाना चाहिए। मध्यक्रम में उनसे बल्लेबाजी करानी चाहिए। टीम को संतुलित करने के लिए ऐसा किया जाना चाहिए।